Hostens

**Hostens** estas komunumo de Sudo-Okcidento de Francio, situanta en departemento Gironde, en regiono Nova-Akvitanio.

## Geografio 
La komunumo situas en Landes de Gaskonio, en Haute-Lande-Girondine (Alta Gironda Erikejo), ĉe la ekstrema okcidento de arondismento Langon, lime de departemento Landes. Tie troviĝas kvin lagoj kun departementa libertempa centro kie pluraj aktivaĵoj estas praktikeblaj.

### Limaj komunumoj 
La limaj komunumoj de Hostens jenas : Saint-Magne norde, Louchats oriente, Le Tuzan sud-oriente, Mano (Landes) sude, kaj Belin-Béliet okcidente.

### Klimato 
La karakteriza klimato de la komunumo nomiĝas, en 2010, «ŝanĝita oceana klimato», laŭ la tipologio de klimatoj de Francio, kiu entenas ok ĉefajn tipojn de klimatoj en Ĉeflanda Francio. En 2020, la komunumo apartenas al la sama tipo de klimato en la klasifiko starigita de Veterprognozo-Francio, kiu unuavide entenas nur kvin ĉefajn tipoj de klimatoj en Ĉeflanda Francio. Temas pri transira zono inter oceana, montara kaj duon-kontinenta klimato. Termika amplitudo inter vintro kaj somero pliiĝas laŭ la distanco  de la maro. La precipitaĵoj estas malpli intensa ol ĉe la marbordo, krom apud la altaĵoj.

La klimataj parametroj kiuj ebligis starigi la tipologion de 2010 entenas ses temperaturaj kaj ok precipitaĵaj variabloj, kies valoroj respondas al la veter-normaloj 1971-2000. La sep ĉefaj karakterizaj variabloj de la komunumo jenas en la kadro ĉi-sube.

**Klimataj parametroj de la komunumo dum la periodo 1971-2000**
----

* Jara averaĝa temperaturo : 12,7 °C
* Nombro de tagoj kun temperaturo suba al −5 °C : 2,8 t
* Nombro de tagoj kun temperaturo supera al 30 °C : 5,8 t
* Jara termika amplitudo : 14,2 
* Jaraj precipitaĵoj : 1 026 
* Nombro de tagoj de precipitaĵoj en januaro : 12,4 t
* Nombro de tagoj de precipitaĵoj en julio : 7,4 t

________________________________________________________________________________________________

Pro la klimata ŝanĝo, tiuj variabloj evoluis. Studo en 2014 fare de Ĝenerala Ofico pri Energio kaj Klimato kompletigita de regionaj studoj fakte antaŭvidas ke la  averaĝa temperaturo devus kreski kaj precipitaĵoj malkreski, kun tamen gravaj regionaj varioj. Tiuj ŝanĝoj konstateblas ĉe la plej proksima veter-stacio de Veterprognozo-Francio, en Belin-Béliet, ekfunkciigita en 1993 kaj situanta je  laŭ linia distanco, kie la jara mezuma temperaturo estas 14°C  kaj la precipitaĵoj 931,1 mm  dum la periodo 1981-2010. Ĉe la plej proksima historia veter-stacio, «Bordozo-Mérignac», ĉe la komunumo Mérignac,  ekfunkciigita en 1920 kaj for je , la jara mezuma temperaturo evoluas de 13,3 °C dum la periodo 1971-2000, al 13,8 °C dum 1981-2010, poste al 14,2 °C dum 1991-2020.

## Urbanizado 
### Tipologio 
Hostens estas kampara komunumo, ĉar ĝia loĝantaro estas malmulte aŭ tre malmulte densa, laŭ la tabelo de komunuma denseco de la Insee.

Aliflanke la komunumo apartenas al la areo de logo de Bordozo, ĉar ĝi apartenas al ties krono. Tiu areo, kiu kolektas 275 komunumojn, estas klasifikita en la areoj de 700 000 loĝantoj aŭ pli (krom Parizo).

## Historio 
La urbeto de Hostens ŝajne estis loĝata antaŭ tre longe. La unuaj skribaj mencioj de la loko datas je la 13a jarcento.

Kastelo ekzistis je la 13a jc, verŝajne ĉe la loko nomata *la Castéra*.

La loĝantaro estis relative multnombra ĉar 956 loĝantoj vivis tie en 1726, poste 1674 en 1827.

Por pli da informoj pri la stato de la komunumo je la 18a jc, legu la verkon de Jacques Baurein.

Dum la Revolucio, la paroĥo Saint-Pierre de Hostens estiĝis la komunumo Hostens. La 4an de marto 1863, la komunumo Hostens estis dispecigita por estigi la komunumon Louchats kreita ĉirkaŭ domareto nord-oriente de la komunumo ; Hostens perdis pro tio inter 800 kaj 900 loĝantoj el la 1 885 nombritaj en 1861.

Dum la fino de la 19a jc, la komunumo iele malfermas sin al la ekstero, materie per la novaj transportaj rimedoj kaj intelekte per la lernejo kaj poste la komunikiloj. Hostens daŭrigas tiel la ŝanĝon de vivmaniero ekinta komence de tiu jarcento per la plantejoj de pinoj kaj la disvolviĝo de la ekspluatado de ties rezino.

La ekspluatado de tiu arbo estigas malgrandajn industriojn : segejo, distilejo de rezino. La fervojo aperas ĉe Hostens en 1880 kaj ekde tiam pli kaj pli gravas en la urbeta vivo. La telegrafo datas je 1891. La elektrigo estas decidita en februaro 1927 sed la unua stratlampo atendis ĝis 1935.

### Ekspluatado de lignito 
Komence de la jaroj 1930, la socio Minela, kiu ekspluatas minajn koncesiojn de lignito en galerioj ĉe Laluque (regiono de Arjuzanx) taksas Hostens kiel pli avantaĝa minejo, pro la profundo de la tavoloj de tiu bruligaĵo, kiu ebligas eksteran ekspluatadon. Elektrocentralo estas instalita ĉe Hostens por profiti de tiu kuŝejo, kiu datas de Plioceno  (inter -5,3 kaj -2,6 milionoj da jaroj).

Post la milito de 39-45, la centralo kaj la mino, ŝtatigitaj en 1947, estas regataj de EDF. La aktiveco malpliiĝas iom post iom ekde 1960 kaj tute ĉesas je la komenco de 1966. Sekvas la malkresko de la loĝantaro de la komunumo : ĝi malaltiĝas de 1 269 loĝantoj dum la censo de 1954 al 728 loĝantoj dum tiu de 1968 kaj atingas 755 loĝantoj en 2000. La definitiva eliro de EDF en 1967 konsekvencas en multaj loĝejoj malplenaj ĉirkaŭ la centralo kaj la lagoj respondaj al la eksaj lokoj de eltiro. La ideo rekuperi la lokojn kaj parton de ties instalaĵoj por krei porferian vilaĝon lokita en departementa areo ampleksa je 650 hektaroj estas tiu de la prefekto de regiono.

Laboroj por aranĝi, kun alporto de blanka sablo kaj plantadoj, transformas la lagon Lamothe en plaĝo por bano malfermita komence de la jaroj 1970. La lago Bousquey iĝas rezervo por fiŝado kaj ornitologio. Areoj de pikniko estas kreitaj en pluraj lokoj por faciligi la akcepton de familioj kiuj venas multnombre pasi la dimanĉon ĉe Hostens dum la bela sezono. Aldone al tiu turisma ekipaĵo ekzistas padoj por piedirado, ĉevala rajdado kaj montbiciklado, kaj ankaŭ por-bicikla trako Mios-Bazas konstruita sur la grundo de la eksa fervojo.

## Lokaj kulturo kaj heredaĵo 
### Lokoj kaj monumentoj 
* En ĝia nuna stato, la vilaĝo datas plejparte de la dua duono de la 19a jc, kaj posedas kelkajn domegojn kaj pli simplajn loĝejojn.
* La preĝejo Saint-Pierre (Sankta-Petro), el nov-gotika aspekto, estis preskaŭ tute rekonstruita inter 1850 kaj 1863, kun kelkaj re-uzoj de antaŭa konstruaĵo ; en 1903, la sonorilturo estis rekonstruita kaj du flankaj koridoroj aldonitaj.
* Ses km sud-okcidente de la vilaĝo, la malgranda kapelo Sainte-Catherine (Sankta-Katarino) de la domareto Rêtis posedas simplan arkitekturon sed videble pli allogan.
* Burĝa domo konstruita en parko centre de la vilaĝo por D-ro Pirinski, kuracisto bulgar-devena, estas ekzakta kopio de bulgara kastelo kun sentinelbudo, loĝejturo kaj ŝajnvolbo.
* Cirklo de la Demokratia Unio.

## Bildaro

FR-33-Hostens1.JPG|Vido de la centro-urbeto
Hostens Église Saint-Pierre 01.jpg|La preĝejo Saint-Pierre (Sankta-Petro) ()
Hostens Église Saint-Pierre 02.jpg|La absido de la preĝejo ()
FR-33-Hostens2.JPG|Burĝa domo, bulgara kastelo ()

## Referencoj kaj notoj
## Vidu ankaŭ 
* Komunumoj de Gironde

Kategorio:Komunumoj de Gironde